Vilnius, 2020 m. gruodžio 31 d.

**Kitokios darbuotojų šventinės tradicijos: gyvus pasibuvimus pakeitė siunčiamos dovanos ir nuotoliniai renginiai**

**Šiemet karantino apribojimai lėmė kitokias įmonių Kalėdų ar Naujųjų metų tradicijas – pasibuvimus su kolegomis pakeitė į namus siunčiamos dovanos, internetiniai renginiai ir nuotoliniai sveikinimai. Ekspertų teigimu, šventiniu laikotarpiu artimą ryšį su darbuotojais palaikyti yra itin svarbu, o karantino metu darbdaviai deda papildomas pastangas, kad kiekvienas jų komandos narys, net ir tokiomis išskirtinėmis sąlygomis, jaustųsi gerai. Kaip parodyti dėmesį ir motyvuoti darbuotojus kitokių švenčių akivaizdoje, pasakoja „Lidl Lietuva“ personalo vadovė Sandra Savickienė.**

**Visą gruodį dalijosi mažais stebuklais**

Specialistės teigimu, nors dėmesį darbuotojams rodyti yra svarbu ištisus metus, tačiau rūpestis per šventes tampa dar aktualesnis – tai puikus laikas įvertinti darbuotoją, padėkoti už sunkų darbą ir parodyti jo svarbą komandoje. Tiesa, anot pašnekovės, šįmet šventinės staigmenos įgavo ir kitą prasmę – benk kiek praskaidrinti karantino rutiną ir tvyrantį nerimą.

Tad norint sukurti jaukią ir šventinę atmosferą „Lidl“ darbuotojų namuose, gruodis buvo paskelbtas mažų stebuklų mėnesiu. Visi darbuotojai buvo kviečiami kartu su savo artimaisiais kepti ir dekoruoti meduolius, pinti kalėdinius vainikus bei puošti savo namus. Taip pat buvo paskelbtas smagiausių kalėdinių asmenukių konkursas.

Papildomai, pasak S. Savickienės, visi darbuotojai, kaip ir kasmet, gavo kalėdines dovanas. Nepamirštos liko ir komandos narių atžalos: „Šiemet teko įdėti papildomų pastangų, kad daugiau nei 2300 mūsų organizacijos narių išsiųstume kalėdinius siurprizus – teko paplušėti, kad pasiektume nuotoliniu būdu dirbančius ar vaiko priežiūros atostogose esančius darbuotojus. Taip pat, kaip ir kiekvienais metais, pradžiuginome ir mūsų kolegų atžalas. Džiaugiamės, kad „Lidl“ Kalėdų senelis sulaukė ir laiškų bei vaikų prašymų padėkoti jam už įsimintinas ir gražiai supakuotas dovanas.“

Specialistė priduria, kad patirtis rodo, jog darbuotojai itin vertina jiems skiriamą dėmesį ir tai atsiperka su kaupu – komandos nariai, pajutę nuoširdų rūpestį, būna motyvuotesni, lojalesni, noriai imasi iššūkių ir bendrų tikslų siekimo.

**Rūpestis darbuotojais – ištisus metus**

Pašnekovė pratęsia, kad nors per Kalėdas ir tokiu sudėtingu kaip karantinas laikotarpiu darbuotojams reikia didesnio dėmesio, svarbu nepamiršti, kad rūpestį darbuotojams reikia rodyti visus metus.

„Darbuotojais rūpinamės ne tik Kalėdų ir karantino metu. Pavyzdžiui, dovanas darbuotojai ar jų vaikai gauna ir per Velykas ar rugsėjo 1–osios proga. Nuolat skiriame dėmesį ir komandos sveikatai – jau trečius metus iš eilės savo darbuotojus drausime papildomu privačiu sveikatos draudimu, kasmet skiepijame juos nuo gripo, dovanojame vitaminų rinkinius, kad galėtų sustiprinti savo imunitetą. Galiausiai, atsidėkojame savo personalui už sunkų jų darbą ir iš finansinės pusės – siūlome vieną didžiausių atlyginimų mažmeninės prekybos sektoriuje“, – primena „Lidl“ personalo vadovė.

Ji priduria, kad visi įmonės darbuotojai yra svarbi didelės bendruomenės dalis, o kai darbuotojas jaučiasi, kad yra vertinamas komandos narys, jis ne tik taps motyvuotu, bet ir bus puikiu organizacijos ambasadoriumi.

Įmonėje šiuo metu dirba daugiau nei 2,3 tūkst. darbuotojų. Lietuvoje iš viso veikia 53 „Lidl“ prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt